CELEX: 32014D0501
Language: bg
Date: 2014-07-24 00:00:00
Title: 2014/501/ЕС: Решение за изпълнение на Комисията от 24 юли 2014 година за изменение на приложенията към Решение 92/260/ЕИО по отношение на временното допускане на регистрирани коне от Коста Рика и на Решение 2004/211/ЕО по отношение на вписванията за Бразилия и Коста Рика в списъка на трети страни и части от тях, от които е разрешен вносът в Съюза на живи еднокопитни и на сперма, яйцеклетки и ембриони от еднокопитни (нотифицирано под номер С(2014) 5166)  Текст от значение за ЕИП

26.7.2014   
            
            
               BG
            
            
               Официален вестник на Европейския съюз
            
            
               L 222/16
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 24 юли 2014 година
   за изменение на приложенията към Решение 92/260/ЕИО по отношение на временното допускане на регистрирани коне от Коста Рика и на Решение 2004/211/ЕО по отношение на вписванията за Бразилия и Коста Рика в списъка на трети страни и части от тях, от които е разрешен вносът в Съюза на живи еднокопитни и на сперма, яйцеклетки и ембриони от еднокопитни
   
      
         (нотифицирано под номер С(2014) 5166)
      
   
   (текст от значение за ЕИП)
   
      (2014/501/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 3, буква а) от нея,
   като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (2), и по-специално член 12, параграфи 1 и 4, член 15, буква а), член 16, параграф 2 и член 19, уводното изречение и букви а) и б) от нея,
   като има предвид, че:
   
               (1)
            
            
               В Директива 2009/156/ЕО се определят ветеринарно-санитарните условия за вноса в Съюза на живи еднокопитни животни. В нея, наред с друго, се предвижда, че в Съюза е разрешен внос на еднокопитни животни само от трети страни, които са били свободни в продължение на две години от венецуелски енцефаломиелит по конете и в продължение на шест месеца — от сап.
            
         
               (2)
            
            
               В Решение 92/260/ЕИО на Комисията (3) се определят ветеринарно-санитарните изисквания и изискванията за ветеринарно сертифициране за временното допускане в Съюза за срок до 90 дни на регистрирани коне, които идват от трети страни, включени в определени санитарни групи съгласно посоченото в приложение I към същото решение.
            
         
               (3)
            
            
               В Решение 2004/211/ЕО на Комисията (4) се установява списък на трети страни и части от техните територии, от които държавите членки разрешават временно допускане на регистрирани коне, повторно въвеждане на регистрирани коне след временен износ и внос на регистрирани еднокопитни и еднокопитни за разплод и доотглеждане, и се определят условията за внос на еднокопитни от трети страни.
            
         
               (4)
            
            
               Метрополната област San José в Коста Рика е включена в списъка в приложение I към Решение 2004/211/ЕО с оглед на повторното въвеждане на регистрирани коне за надбягвания, спортни състезания и културни прояви след временен износ за период от не повече от 30 дни в съответствие с Решение 93/195/ЕИО на Комисията (5).
            
         
               (5)
            
            
               За последен път за венецуелски енцефаломиелит по конете в Коста Рика е докладвано през август 2012 г. в Alajuela, на 20 km от San José, и през ноември 2012 г. в Guanacaste, в северозападната част на страната, отдалечена на 200 km от San José. И двете огнища са били овладени чрез ваксиниране. Съгласно официалните доклади тези огнища на заболяването не са засегнали метрополната област San José. Поради това е възможно за ограничен период да се разреши временното допускане на регистрирани коне от тази част от територията на Коста Рика, които са се класирали за участие в Световните игри по конен спорт във Франция. Тъй като обаче конете са тренирани за състезания по издръжливост на открито, целесъобразно е липсата на инфекция при тези ваксинирани коне да се докаже чрез допълнителен тест за венецуелски енцефаломиелит по конете и да се изиска защита от насекоми — преносители на зараза, за времето от вземането на проби за изискваните тестове до натоварването.
            
         
               (6)
            
            
               През последните шест месеца в Коста Рика е имало случаи на везикулозен стоматит. Поради това е целесъобразно липсата на инфекция при тези коне да се докаже чрез задължителен тест за везикулозен стоматит.
            
         
               (7)
            
            
               Поради това е необходимо да се актуализира списъкът на трети страни в приложение I към Решение 92/260/ЕИО, да се включи изискване за подлагане на тест за венецуелски енцефаломиелит по конете в приложение II, част Г, както и да се измени вписването за Коста Рика в приложение I към Решение 2004/211/ЕО.
            
         
               (8)
            
            
               С писмо от 4 юли 2014 г. Бразилия уведоми Комисията, че щатите Rio Grande do Sul, Santa Catarina, Mato Grosso do Sul, Goiás, Distrito Federal и Rio de Janeiro са били свободни от сап в продължение на шест месеца.
            
         
               (9)
            
            
               Вписването за този регион на Бразилия в приложение I към Решение 2004/211/ЕО следва да бъде съответно изменено.
            
         
               (10)
            
            
               Поради това приложение I и приложение II, част Г към Решение 92/260/ЕИО и приложение I към Решение 2004/211/ЕО следва да бъдат съответно изменени.
            
         
               (11)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение I и приложение II, част Г към Решение 92/260/ЕИО се изменят в съответствие с приложение I към настоящото решение.
   Член 2
   Приложение I към Решение 2004/211/ЕО се изменя в съответствие с приложение II към настоящото решение.
   Член 3
   Адресати на настоящото решение са държавите членки.
   
      Съставено в Брюксел на 24 юли 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  ОВ L 192, 23.7.2010 г., стр. 1.
   
      (3)  Решение 92/260/ЕИО на Комисията от 10 април 1992 г. относно ветеринарно-санитарните изисквания и ветеринарното сертифициране за временното допускане на регистрирани коне (ОВ L 130, 15.5.1992 г., стр. 67).
   
      (4)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни, и за изменение на решения 93/195/ЕИО и 94/63/ЕО (ОВ L 73, 11.3.2004 г., стр. 1).
   
      (5)  Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ (ОВ L 86, 6.4.1993 г., стр. 1).
   
      ПРИЛОЖЕНИЕ I
      Решение 92/260/ЕИО се изменя, както следва:
      
                  1)
               
               
                  В приложение I Санитарна група Г се заменя със следното:
                  „Санитарна група Г (1)
                  Аржентина (AR), Барбадос (BB), Бермуда (BM), Боливия (BO), Бразилия (3) (BR), Чили (CL), Коста Рика (3) (CR), Куба (CU), Ямайка (JM), Мексико (3) (MX), Перу (3) (PE), Парагвай (PY), Уругвай (UY)“.
            
                  2)
               
               
                  В приложение II, част Г, раздел III от здравния сертификат се добавя следният текст:
                  
                              „м)
                           
                           
                              Регистрираният кон от Коста Рика (1), който следва да бъде временно допуснат в Европейския съюз в съответствие с Решение за изпълнение 2014/501/ЕС на Комисията (1), за да участва в Световните игри по конен спорт във Франция през 2014 г., е бил:
                              
                                          i)
                                       
                                       
                                          изследван чрез тестове за потискане на хемаглутинацията за венецуелски енцефаломиелит по конете два пъти, с интервал от 21 дни между двата теста, извършени от една и съща лаборатория, вторият от които трябва да е бил извършен в периода от 10 дни, предхождащи изпращането, на … (5) и на … (5), без да е констатирано увеличаване на броя на антителата, когато е бил ваксиниран срещу венецуелски енцефаломиелит по конете повече от шест месеца преди това (4);
                                       
                                    
                                          ii)
                                       
                                       
                                          изследван чрез тест RT-PCR (обратно транскриптазна полимеразна верижна реакция) за откриване на генома на вируса на венецуелски енцефаломиелит по конете, извършен върху проба, взета в рамките на 48-те часа, предхождащи изпращането, на … (5), като е получен отрицателен резултат;
                                       
                                    
                                          iii)
                                       
                                       
                                          защитен от атаки на преносители на зараза от момента на вземането на проба за теста RT-PCR до натоварването за изпращане, като е използвана комбинация от третиране на коня с одобрени репеленти срещу насекоми и инсектициди и дезинсектизация на конюшнята и на транспортните средства, с които е транспортиран конят.
                                       
                                    
                        
            
         (1)  ОВ L 222, 26.7.2014 г., стр. 16“
   
   
      ПРИЛОЖЕНИЕ II
      Приложение I към Решение 2004/211/ЕО се изменя, както следва:
      
                  1)
               
               
                  Редът за Бразилия се заменя със следното:
                  
                              „BR
                           
                           
                              Бразилия
                           
                           
                              BR-0
                           
                           
                              Цялата територия
                           
                           
                              D
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —“
                           
                        
                              BR-1
                           
                           
                              Щатите:
                              Rio Grande do Sul, Santa Catarina, Mato Grosso do Sul, Goiás, Distrito Federal, Rio de Janeiro
                           
                           
                              D
                           
                           
                              X
                           
                           
                              X
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
            
                  2)
               
               
                  Редът за Коста Рика се заменя със следното:
                  
                              „CR
                           
                           
                              Коста Рика
                           
                           
                              CR-0
                           
                           
                              Цялата територия
                           
                           
                              D
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CR-1
                           
                           
                              Метрополна област San José
                           
                           
                              D
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CR-2
                           
                           
                              Метрополна област San José
                           
                           
                              D
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Само за коне, класирали се за участие в Световните игри по конен спорт във Франция. Валидно до 15 октомври 2014 г.“